text: Stor Danfoss-gave til ny uddannelse
  03 december 2010 kl. 14.55
  Fabrikant Mads Clausen fond har bevilget 1 million kr. til den nye engelsksprogede gymnasieuddannelse IB Diploma, der starter på EUC Syd til sommer.
  Pengene er uddelt som en hjælp til etablering og opstart af uddannelsen, der er internationalt anerkendt og kommer til at foregå i de bygninger på Hilmar Finsens Gade 18, som netop i disse måneder gennemgår en omfattende ombygning og renovering.
  
  50 års fødselsdag 
  Anledningen til uddelingen er, at Fabrikant Mads Clausens Fond har 50 års fødselsdag den 24. december. 175 havde ansøgt om del i de 10 millioner kr., og 17 fik som en helt særlig julegave opfyldt deres ønske. Heriblandt altså IB Diploma-uddannelsen.
  